
Dr. Georgeta Călinescu 
Medic Primar Oftalmolog 


DR. LIVIA NICHIFOR IN MEMORIAM 

(28 Aprilie 1922 - 13 Aprilie 2017) 



medic primar pediatru; Doctor în Ştiinţe Medicale, competenţe alergologie; 
Director adjunct la Spitalul de copii “23 August” (actualul Spital clinic de 
copii “Dr.Victor Gomoiu”) în perioada 1970-1979; 

a efectuat muncă de coordonare la Policlinica-Spital unificat “23 August”, 
plus în reţeaua de pediatrie din Teren Sectorul II: cabinete medici pediatrie; 
cabinete de stomatologie la şcoli, creşe, grădiniţe, case de copii; 
a fost distinsă cu Medalia “Meritul Sanitar” conferită prin Decretul nr. 316/21- 
V-1973 al Consiliului de Stat. 

B 

legătură permanentă cu Catedra de Pediatrie coordonată de Prof. Dr. Valeriu 
Popescu, Decanul Facultăţii de Pediatrie; 

legătură permanentă cu Catedrele de Oftalmologie, ORL şi Neurologie din 
cadrul Spitalului Clinic Universitar, 
legătură permanentă cu Spitalul “23 August”. 


C 

activitate ştiinţifică: referate, articole şi comunicări pe teme majore din 
pediatrie în cadrul Societăţii de Ştiinţe Medicale, la Colegiul Medicilor şi la 
Spitalul de copii “23 August”. 

La început de primăvară, pe 13 Aprilie, ne-a părăsit cea care a fost foarte distinsa 
Doamnă Doctor Livia Nichifor, medic cu o excepţională pregătire profesională şi cu 
o vastă cultură generală, cu o deosebită ţinută morală şi cu o conduită etică şi 
deontologică ce ar putea fi un frumos exemplu de urmat şi pentru generaţiile 
următoare. 

Provenind dintr-o familie de intelectuali (tatăl ei fiind preot greco-catolic şi 
profesor de latină la Cluj), Livia Nichifor a urmat Liceul „Principesa Ileana” din 
Turda, unde a obţinut bacalaureatul în 1941. Intre anii 1941-1947 a urmat cursurile 
Facultăţii de Medicină din Bucureşti, obţinând în 1949 cu calificativul Magna Cum 
Laude titlul de Doctor în Medicină şi Chirurgie cu teza Consideraţii asupra 
nefropatiei din cursul comei diabetice, realizată sub conducerea Prof. Dr. Nicolae Gh. 
Lupu. A fost soţia medicului şi muzicianului Dr. Ennil Nichifor - dirijorul Orchestrei 
Medicilor din Bucureşti - şi mama compozitorului Şerban Nichifor” {apud Wikipedia: 
https://ro.wikipedia.org/wiki/Livia Nichifor ). 

Doamna Dr. Livia Nichifor a activat ca medic primar pediatru, doctor în ştiinţe 
medicale, la Spitalul de copii “23 August” - actualul Spital clinic de copii “Victor 
Gomoiu”-, fiind director adjunct în perioada 1970-1979 şi medic coordonator al 
policlinicii spitalului - unitate în cadrul căreia a desfăşurat o amplă şi foarte 
performantă activitate de armonizare a cerinţelor desfăşurării asistenţei medicale din 
teren conform coordonatelor stabilite la nivelul Catedrei de Pediatrie conduse de 
Prof. Dr.Valeriu Popescu, Decanul Facultăţii de Pediatrie, precum şi la cel al 
Catedrelor de Oftalmologie, ORL şi Neurologie din cadrul Spitalului Clinic 
Universitar, care efectuau vizite la intervale periodice pentru verificarea respectării 
nonnelor pentru fiecare cabinet de specialitate. 

Relaţia Spital-Policlinică a funcţionat astfel ca un tot unitar, cu rezultate la un înalt 
nivel - meritul şi rezultatele aparţinând întotdeauna distinsei Doamne Dr.Livia 
Nichifor, care a dus o muncă neobosită şi nu a precupeţit nici o clipă în scopul 
asigurării condiţiilor optime de asistenţă medicală pentru micuţii pacienţi. 

Problemele materiale grele din acea perioadă cu o patologie complexă si polimorfă 
au impus eforturi uriaşe din partea personalului medico-sanitar. Cele două servicii de 
terapie intensivă de la clinica de pediatrie şi de la clinica ORL au asigurat rezolvarea 
tuturor cazurilor dificile, ce erau preluate şi dispensarizate. Coordonarea activităţilor 
se efectua din staţia pilot de la nivelul spitalului Călăraşi, unde erau dispensarizaţi 
copii cu hepatită virală. 

La toate aceste activităţi de mare răspundere a participat mereu, împreuna cu 
colegii din policlinică şi din spital, Doamna Dr. Livia Nichifor. Generozitatea şi 
dăruirea faţă de pacienţi, apropierea, înţelegerea, supravegherea atentă a fiecărui caz 
au fost permanent în atenţia Doamnei Doctor Nichifor. Toate aceste eforturi s-au 
materializat prin menţinerea cifrelor de indicatori ai mortalităţii infantile la nivelul cel 
mai scăzut - sub 2 % -, ilustrând o performanţă naţională si, totodată, internaţională 
pentru care Doamnei Doctor i s-a conferit Medalia “Meritul Sanitar” (1973). 

Marele Merit constă însă în conştiinţa împlinită că şi-a dăruit întreaga viaţă unei 
atât de nobile profesii. 

Doamna Dr.Livia Nichifor va fi mereu în inimile noastre, cei care au cunoscut-o şi 
care au iubit-o. Amintirea acestui suflet distins şi nobil va fi un exemplu viu pentru 
generaţiile viitoare. 

Atotputernicul Dumnezeu să o aibă în paza Sa. 


ifc Câjt<AMtu_ 

Dr. Georgeta Călinescu 
Medic Primar Oftalmolog 


Bucureşti, 1 1 Mai 2017 


Webografie: https://ro.wikipedia.org/wiki/Livia_Nichifor 



